พันธ์ยศ ยัน บริสุทธิ์ ปัดเอี่ยวเสี่ยบอย ขายหน้ากากอนามัยมีไม่อั้น
พันธ์ยศ อัครอมรพงศ์ ชี้แจงตำรวจ ปอท.นานกว่า 6 ชั่วโมง ยอมรับเป็นเพียงนายหน้า สั่งของจากโรงงานผลิตหน้ากากส่งขายจีน 1-2 ล้านชิ้น ก่อนมี พ.ร.บ.ควบคุมการส่งออก ยันบริสุทธิ์ ไม่รู้ไม่เห็น เสี่ยบอย ย้ำพรรคภราดรภาพ อุดมการณ์แน่วแน่ ไม่เกี่ยวกักตุนเมื่อวันที่ 12 มี.ค.63 ที่ บก.ปอท. นายพันธ์ยศ อัครอมรพงศ์ ประธานยุทธศาสตร์พรรคภราดรภาพ เปิดเผยภายหลังเข้าพบพนักงานสอบสวน กก.3 บก.ปอท. นานกว่า 6 ชั่วโมง กรณีเป็นเจ้าของอาคารไทยเฮลท์ ถนนเลียบคลองภาษีเจริญฝั่งเหนือ แขวงและเขตหนองแขม กรุงเทพฯ ซึ่งเป็นสถานที่ที่ปรากฏในคลิปโซเชียลของนายศรสุวีร์ ภู่รวีรัศวัชรี หรือเสี่ยบอย และอ้างเป็นที่จัดเก็บหน้ากากอนามัย ก่อนตำรวจนำหมายค้นเข้าตรวจสอบภายในแล้วพบหน้ากากอนามัย 12500 ชิ้น ว่า วันนี้เดินทางมาชี้แจงกับเจ้าหน้าที่ตำรวจ เพื่อยืนยันความบริสุทธิ์ ว่าไม่มีส่วนเกี่ยวข้องใดๆ กับการกักตุนหน้ากากอนามัย ยอมรับว่าตนเองเป็นเพียงนายหน้า เคยสั่งของจากโรงงานผลิตหน้ากากอนามัยส่งไปขายกับประเทศจีนตั้งแต่ช่วงที่ยังไม่มี พ.ร.บ.ควบคุมการส่งออก ประมาณ 1-2 ล้านชิ้น แต่หลังจาก มี พ.ร.บ.ควบคุมฯ ก็ไม่ได้มีการส่งไปอีกเลยสำหรับกรณีที่นายศรสุวีร์ ภู่รวีรัศวัชรี หรือเสี่ยบอย มีการไลฟ์สด และอ้างว่ามีหน้ากากอนามัย 200 ล้านชิ้น ยืนยันว่า ตนเองไม่รู้เห็นเรื่องนี้ ไม่ทราบว่าเขาไลฟ์สด ส่วนหน้ากากอนามัยที่พบในบ้านก็มีจำนวนไม่มาก ไม่ได้มีเป็นหลักล้านตามที่กล่าวอ้าง และยืนยันว่าตนเองไม่มีโรงงานผลิตหน้ากากอนามัย ส่วนจะมีการแจ้งความดำเนินคดีกับเสี่ยบอย ในฐานที่ทำให้สังคมสับสนเข้าใจผิดว่าตนมีส่วนร่วมหรือไม่นั้น ขอปรึกษาการือกับทนายก่อน สำหรับเสี่ยบอยตนก็รู้จักกันไม่นานส่วนกรณีที่นายอัจฉริยะ เรืองรัตนพงศ์ ประธานชมรมช่วยเหลือเหยื่ออาชญากรรม ออกมาเปิดเผยพาดพิงว่า มีพรรคการเมืองบางพรรคมีส่วนเกี่ยวข้องกับการส่งออกหน้ากากอนามัยนั้น ตนยืนยันว่าในฐานะลูกผู้ชายว่าพรรคภราดรภาพไม่มีส่วนเกี่ยวข้องใดๆ ทั้งสิ้น ทางพรรคยึดมั่นในอุดมการณ์อย่างแน่วแน่ ขออย่านำเรื่องส่วนตัวของตนเองไปเกี่ยวข้อง เพราะตนเองทำงานหลายบทบาทส่วนนายพิตตินันท์ รักเอียด อดีตคณะทำงาน ร.อ.ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ที่เข้ามาแจ้งความดำเนินคดีกับเสี่ยบอยเมื่อวานนี้นั้น ยืนยันว่าตนไม่รู้จักกับนายพิตตินันท์ ซึ่งวันนี้ตนได้ให้ข้อมูล และรายละเอียดอื่นๆ กับทางเจ้าหน้าที่ไปหมดแล้ว ถ้าเจ้าหน้าที่ มีประเด็นใดสงสัยก็พร้อมจะให้ความร่วมมือ แต่ในเบื้องต้นยังไม่มีการนัดเข้ามาให้ปากคำเพิ่มเติม.
พันธ์ยศ อัครอมรพงศ์ ชี้แจงตำรวจปอท.นานกว่า 6 ชั่วโมง ยอมรับเป็นเพียงนายหน้า สั่งของจากโรงงานผลิตหน้ากากส่งขายจีน 1-2 ล้านชิ้น ก่อนมี พ.ร.บ.ควบคุมการส่งออก ยันบริสุทธิ์ ไม่รู้ไม่เห็น
กักตุนหน้ากากอนามัย,พันธ์ยศ อัครอมรพงศ์,ตุนหน้ากาก,เสี่ยบอย กักตุนหน้ากากอนามัย,ศรสุวีร์ ภู่รวีรัศวัชรี,ปอท.,โควิด-19,ข่าวทั่วไป